Indhold

# Definér navne

Åbner en dialog hvor du kan angive et navn for et udvalgt område eller et formeludtryk.

Brug musen til at angive områder eller skriv referencen i dialogfelterne Definér Navn.

For at tilgå denne kommando...

#### Fra menulinen:

Vælg Ark - Navngivne områder og udtryk - Definer.

#### Fra brugerfladen med faneblade:

Vælg Indsæt ▸ Definér navn.

Vælg Data ▸ Definér navn.

I menuen Indsæt på fanebladet Indsæt, vælg Definér.

#### Fra værktøjslinjer:

Definér navn

#### Andre

I navnefeltet på formellinjen, indsæt et navn for det markerede celleområde og tryk Enter.

Navnefeltet på formellinjen indeholder en liste af definerede navne for områder eller formeludtryk og deres omfang i parenteser. Klik på et navn fra dette filt for at fremhæve den tilsvarende reference i regnearket. Navne tildelt formler eller dele af en formel er ikke opført her.

## Navn

Indtast navnet på området, som du vil definere en henvisning eller et formeludtryk for. Alle områdenavne, som allerede er defineret i regnearket, vises i tekstfeltet ovenfor. Hvis du klikker på et navn fra listen, vil den tilsvarende reference i dokumentet blive vist med en blå ramme. Hvis flere celleområder hører til samme områdenavn, vises de med forskelligt farvede rammer.

## Område eller formeludtryk

Henvisningen på det valgte områdenavn vises her som en absolut værdi.

For at indsætte en ny områdereference, placer markøren i dette felt og brug musen til at udvælge det ønskede område på et hvilket som helst ark i dit regnearksdokument. For at indsætte en ny, navngivet formel, indtast formeludtrykket.

### Formindsk / Udvid

Klik på ikonet Formindsk for at reducere dialogfeltet til input-feltets størrelse. Derefter er det lettere at markere den krævede reference i arket. Ikonerne konverteres så automatisk til ikonet Udvid. Klik på det for at gendanne dialogfeltet i dets oprindelige størrelse.

Dialogen er automatisk minimeret når du klikker inde i et ark med musen. Så snart du slipper museknappen, er dialogen gendannet og referenceområdet defineret med musen er fremhævet i dokumentet af en blå ramme.

Formindsk

Udvid

## Virkefelt

Vælg virkefeltet for det navngivne område eller den navngivne formel. Dokument(Global) betyder, at navnet er gældende i hele dokumentet. Vælges et arknavn, begrænses virkefeltet for det navngivne område eller formeludtryk til dette ark.

## Områdeindstillinger

Giver dig mulighed for at angive Områdetypen (valgfri) for henvisningen.

Angiver yderligere indstillinger relateret til typen af referenceområdet.

### Udskriftsområde

Definerer området som udskriftsområde.

### Filter

Definerer det valgte område, der skal bruges i et Avanceret filter.

### Gentag kolonne

Definerer området som en gentagen kolonne.

### Gentag række

Definerer området som en gentagen række.

## Tilføj

Klik Tilføj knappen for at tilføje det nydefinerede navn.

Relaterede emner

Navneboks