Indhold

# Betinget formatering

Brug Betinget formatering for at angive område-baserede betingelser, som bestemme hvilken celletypografi der hvil blive anvendt på hver enkelt celle i et givet område, baseret på cellens indhold.

Celletypografien svarende til den første betingelse som evaluerer til sand anvendes. Celletypografier anvendt gennem betinget formatering tilsidesætter celletypografier, som er manuelt tildelt med Formateringslinjen eller med Typografier-sidepanelet.

Du kan skrive adskillige betingelser, der forespørger om celleværdier eller resultater af formler. Betingelserne evalueres fra først til sidst. Hvis Betingelse 1 er sand baseret på på det aktuelle celleindhold, påføres den tilsvarende celletypografi. Ellers evalueres Betingelse 2 for at bestemme om dens tilsvarende typografi skal påføres. Hvis ingen af betingelserne matcher celleindhold, foretages der ingen ændringer på celleformatet.

Betinget formatering overskriver ikke celletypografier og manuel formatering. Disse forbliver gemt som celleegenskaber, og de bliver anvendt når cellen ikke matcher nogen af betingelserne eller når du fjerner alle betingede formater.

For at anvende betinget formatering skal Automatisk beregning skal være aktiveret. Vælg Data - Beregning - Automatisk beregning (der er et flueben ved siden af kommandoen, når Automatisk beregning er aktiveret).

## Celleområde

For at tilgå denne kommando...

#### Fra menulinen:

Vælg Formatér ▸ Betinget formatering ▸ Betingelse.

#### Fra brugerfladen med faneblade:

Vælg Hjem ▸ Betinget formatering ▸ Betingelse.

#### Fra værktøjslinjer:

Betinget formatering

### Område

Definerer celleområdet for betinget formatering. Klik på Formindsk-knappen for at minimere dialogen. Klik på knappen igen for komme tilbage til dialogen når området er valgt.

## Liste over betingelser

Liste over betingelser defineret for celleområdet i evalueringsrækkefølge. Du kan definere så mange betingelser, du vil.

### Op

Forøg den valgte betingelses prioritet.

### Ned

Formindsk den valgte betingelses prioritet.

### Tilføj

Tilføjer betingelsen til betingelseslisten.

### Slet

Sletter betingelsen fra betingelseslisten.

## Elementer i betingelseslisten

Angiv om betinget formatering er afhængig af et af elementerne fra rullelisten.

## Betingelse – celleværdien er

Anvender en celletypografi på cellen eller celleområdet, som er kontrolleret af betingelsen sat i rullemenuen. Formateringen anvendes til hver celle for sig, og betingelsen kan afhænge af andre celleværdier i det markerede område.

## Betingelse – Formel er

Anvender den valgte typografi på cellen, når formeludtrykket i tekstfeltet til højre ikke er nul.

## Betingelse – Dato er

Anvender den valgte typografi på cellen, når celleindholdet er formateret som dato, og datoen opfylder betingelsen for det valgte datointerval fra rullelisten.

## Betingelse – Alle celler

Anvender den betingede formatering på cellerne i det valgte område. Formateringen anvendes baseret på indholdet af hele området.

### Farveskala

Anvender en farveskala med en tofarvet eller trefarvet farveovergang på et område, hvor farven af hver celle afhænger af cellens værdi.

### Databjælke

Databjælke-indstillingen fylder cellen med en ensfarvet eller gradvis farve, svarende til værdien i cellen.

### Ikonet Indstil

Tilføj et ikon til cellen baseret på værdien i forhold til de angivne tærskelværdier. Flere ikonsæt er tilgængelige.

## Anvend typografi

Vælg den typografi som skal anvendes når betingelsen er opfyldt. Vælg Ny typografi for at åbne dialogen Celletypografi og definere typografiens egenskaber.

## Administrér betingelser

Administrér alle de betingede formateringer defineret i regnearket.

Relaterede emner

Anvendelse af betinget formatering