Indhold

# Tekstfunktioner

Denne sektion indeholder beskrivelser af Tekst-funktionerne.

For at tilgå denne kommando...

Indsæt - Funktion - Kategori Tekst

## Brug af dobbelte anførselstegn i formler

For at medtage en tekststreng i en formel placerer du tekststrengen mellem to dobbelte anførselstegn (") og Calc tager tegnene i strengen uden at prøve at fortolke dem. Formlen ="Hello world!" viser for eksempel tekststrengen Hello world! i cellen uden nogen omgivende dobbelte anførselstegn.

Den mere komplekse formel =SAMMENKÆDNING("Livet er rigtig simpelt, "; "men vi insisterer på at gøre det kompliceret "; "(Konfutse).") sammenkæder tre enkeltstrenge i dobbelte anførselstegn med resultatet "Livet er rigtig simpelt, men vi insisterer på at gøre det kompliceret (Konfutse).

For at placere et bogstaveligt dobbelt anførselstegn i en streng inde i en formel kan du bruge to fremgangsmåder:

1. Du kan "undvige" det dobbelte anførselstegn med et ydeligere dobbelt anførselstegn og Calc behandler det undvegne dobbelte anførselstegn som bogstavelig værdi. For eksempel giver formlen="Mit navn er ""Jens Hansen""." som resultat strengen Mit navn er "Jens Hansen". Et andet enkelt eksempel er formlen =UNICODE(""""), som returnerer 34, decimalværdien af Unicode anførselstegnet (U+0022) – her viser det det første og det fjerde dobbelte anførselstegn begyndelsen og slutningen af strengen, mens det andet dobbelte anførselstegn beskytter det tredje.

2. Du kan bruge funktionen TEGN eller funktionen UNICHAR til at indsætte et dobbelte anførselstegn. For eksempel viser formlen strengen=UNICHAR(34) & "Forbandede ungdom" & UNICHAR(34) & " er en berømt bog af J. D. Salinger." displays the string "Forbandede ungdom" er en berømt bog af J. D. Salinger.

Vær opmærksom på, at Calcs autokorrektur-funktion kan ændre dobbeltcitationstegn. Autokorrekt bør ikke ændre dobbeltcitationstegn i formelceller, men kan ændre dem som bruges ikke ikke-formelceller som indeholder tekst. Hvis du for eksempel kopierer en streng som er omgivet af en anden form for typografiske dobbeltcitationstegn, såsom venstre-dobbeltcitationstegn (U+201C) og højre-dobbeltcitationstegn (U+201D), og så sætter ind i en formelcelle, kan det resultere i en fejl. Brug området Dobbeltcitationstegn i dialogen Funktioner ▸ Autokorreturindstillinger ▸ Sprogindstillinger for at indstille hvilke tegn der bruges til autokorrektur af dobbelte start- og slut-citationstegn. Fjern kryds i Erstat-knappen for at deaktivere funktionen.

## Tom streng og tomme celler

Celler med den tomme streng ("") er ikke det samme som tomme celler. Ved søgning eller beregning med tekst, er den tomme streng "" en tekst med længde nul.

Når for eksempel formlen i A1 returnerer den tomme streng "" gælder følgende:

=ER.TOM(A1) returnerer FALSK. Cellen er ikke tom.

=ER.FORMEL(A1) returnerer SAND. Cellen er en formel.

=ER.LOGISK(A1) returnerer FALSK. Ikke en logisk værdi.

=ER.IKKE.TEKST(A1) returnerer FALSK. Cellen har en tom tekststreng.

=ER.TAL(A1) returnerer FALSK. Ikke et tal.

=ER.TEKST(A1) returnerer SAND. Cellen har den tomme tekststreng, som er beregnet med en formel.

=LÆNGDE(A1) returnerer 0. Længden af den tomme streng er 0.

## ARABERTAL

Returnerer den numeriske værdi svarende til et romertal udtrykt som tekst.

## ASC

Konverterer dobbelt-byte (fuldbredde) tegn to enkelt-byte (halvbredde) ASCII- og katakana-tegn.

## BAHTTEKST (på engelsk: BAHTTEXT)

Konverterer et tal til thailandsk tekst, inklusive de thailandske valutanavne.

## BASIS (på engelsk: BASE)

Konverterer et positivt heltal til en angivet base til en tekst i nummereringssystemet. Cifrene 0-9 og bogstaverne A-Z bruges.

## TEGN (på engelsk: CHAR)

Konverterer et tal til et tegn ifølge den aktuelle kodetabel. Tallet kan være et to- eller trecifret heltal.

## RENS (på engelsk: CLEAN)

Alle tegn, som ikke kan skrives ud, bliver fjernet fra strengen.

## KODE (på engelsk: CODE)

Returnerer en numerisk kode for det første tegn i en tekst.

## SAMMENKÆDNING (på engelsk: CONCATENATE)

Kombinerer flere tekststrenge til i én streng.

## DECIMAL

Konverterer tekst, som repræsenterer et tal i et talsystem med det givne grundtal, til et positivt heltal. Grundtallet må være i området fra 2 til 36. Mellemrum og tabulatorer bliver ignoreret. Feltet Tekst skelner ikke mellem store og små bogstaver.

## KR (på engelsk: DOLLAR)

Konverterer et tal til en streng, som repræsenterer beløbet i valutaformatet, afrundet til et angivet antal decimaler, med brug af decimaltegnet som hører til den akutelle lokalitetsindstilling. Skriv tallet som skal konverteres i feltet Værdi. Valgfrit kan du skrive antallet af decimaler i feltet Decimaler. Hvis ingen værdi angives for antal decimaler, vil alle værdier i valutaformatet blive vist med 2 decimaler.

## EKSAKT (på engelsk: EXACT)

Sammenligner to tekststrenge og returnerer SAND hvis de er identiske. Denne funktion skelner mellem store og små bogstaver.

## FIND

Returnerer placeringen af en tekststreng i en anden streng. Du kan også definere, hvor søgningen skal begynde. Søgetermen kan være et tal eller en hvilken som helst streng med tegn. Søgningen skelner mellem store og små bogstaver.

## FAST (på engelsk: FIXED)

Returnerer et tal som en tekst med et bestemt antal decimaler og valgfrit tusindtalsskilletegn.

## JIS

Konverterer enkelt-byte (halv-bredde) ASCII- eller katakana-tegn til dobbelt-byte (fuld-bredde) tegn.

## VENSTRE (på engelsk: LEFT)

Returnerer det eller de første tegn i en tekststreng.

## VENSTREB (på engelsk: LEFTB)

Returnerer de første tegn fra en DBCS-tekst.

## LÆNGDE (på engelsk: LEN)

Returnerer længden af en streng inklusive mellemrum.

## LÆNGDEB (på engelsk: LENB)

Returnerer antal bytes brugt på at repræsentere tegnene i en tekststreng. For sprog med dobbelt-byte-tegnsæt (DBCS) bruges to bytes til at repræsentere et tegn.

## SMÅ.BOGSTAVER (på engelsk: LOWER)

Konverterer alle store bogstaver i en tekststreng til små bogstaver.

## MIDT (på engelsk: MID)

Returnerer en tekststreng fra en tekst. Parametrene angive startpositionen og antallet af tegn.

## MIDTB (på engelsk: MIDB)

Returnerer en tekststreng fra en DBCS-tekst. Parametrene angiver startpositionen og antallet af tegn.

## STORT.FORBOGSTAV (på engelsk: PROPER)

Ændrer til stort begyndelsesbogstav på alle ord i en tekststreng.

## REGEX-funktion

Matcher og udtrækker eller erstatter efter tilvalg tekst med regulære udtryk.

## ERSTAT (på engelsk: REPLACE)

Erstatter en del af en tekststreng med en anden tekststreng. Denne funktion kan både bruges til at erstatte tegn og tal (som automatisk konverteres til tekst). Resultatet af funktionen er altid en tekststreng. Hvis du vil lave videre beregninger på et tal, som er blevet erstattet som tekst, må du konvertere det tilbage til et tal med brug af funktionen VÆRDI (på engelsk: VALUE).

## GENTAG (på engelsk: REPT)

Gentager en tekststreng i et givet antal kopier.

## HØJRE (på engelsk: RIGHT)

Returnerer det sidste tegn eller de sidste tegn i en tekst.

## HØJREB (på engelsk: RIGHTB)

Returnerer det/de sidste tegn i en tekst med double bytes characters sets (DBCS).

## ROMERTAL

Konverterer et tal til et romertal. Værdiområdet skal være mellem 0 og 3999. En forsimplet tilstand kan angives i området fra 0 til 4.

## SØG (på engelsk: SEARCH)

Returnerer positionen af et tekststykke i en tegnstreng. Du kan sætte startpositionen for søgningen som en indstilling. Søgeteksten kan være et tal eller en vilkårlig række at tegn. Søgningen skelner ikke mellem store og små bogstaver. Hvis teksten ikke bliver fundet, returneres fejl 519 (#VÆRDI!).

## UDSKIFT (på engelsk: SUBSTITUTE)

Udskifter delord i en tekst.

## T

Denne funktion returnerer målteksten eller en tom tekststreng, hvis målet ikke er en tekst.

## TEKST (på engelsk: TEXT)

Konverterer en værdi til en tekst ud fra et givet format.

## TRIM (samme på engelsk)

Fjerner (overflødige) mellemrum fra en streng, og efterlader kun et enkelt mellemrum mellem ord.

## UNICHAR (samme på engelsk)

Konverterer et kodenummer til et Unicode-tegn eller Unicode-bogstav.

## UNICODE (samme på engelsk)

Returnerer talkoden for det første Unicode-tegn i en tekststreng.

## STORE.BOGSTAVER (på engelsk: UPPER)

Konverterer strengen angivet i tekst-feltet til store bogstaver.

## VÆRDI

Konverterer strengrepræsentationen af et tal til numerisk form. Hvis den opgivne streng er en gyldig dato, klokkeslæt eller dato-klokkeslæt, returneres det serielle dato-klokkeslæt tal.

### WEBSERVICE

Hent web-indhold fra en URI.

### FILTERXML

Tilknytter et XPath-udtryk til et XML-dokument.

### ENCODEURL

Returnerer en URL-kodet streng.

Relaterede emner

Funktioner efter kategori